 Kwa mujibu wa msemaji wa Simba, Haji Manara ujenzi huo utaanza kwa kuweka nyasi, kujenga vyumba vya wachezaji kwa ajili ya kubadilishia nguo na majukwaa machache.Manara alisema, Hanspope amejitolea kujenga kwa hatua hiyo kwa kushirikiana na uongozi wa Klabu hiyo ambapo baadaye kwa kushirikiana na wadau wengine watashiriki kuumalizia.“Tunamshukuru Hanspope kwa moyo wake kwani ametuahidi ujenzi huo kuanza mapema ili kupunguza matumizi makubwa ya fedha kwa ajili ya kukodi uwanja wa mazoezi,” alisema. Manara alisema Simba hutumia Sh 350,000 kwa ajili ya kukodi uwanja wa Boko kwa ajili ya mazoezi, gharama ambazo ni kubwa.